Ўзбекистонда «Securex Uzbekistan – 2023» ҳамда «UzE-TechExpo – 2023» кўргазмаси бўлиб ўтмоқда
«Iteca Exhibitions», «Congresses of Central Asia – CCA», «ICA Eurasia Group» халқаро кўргазма компаниялари томонидан ташкил этилган ушбу кўргазмада маҳаллий ва хорижий ишлаб чиқарувчилар ўз маҳсулотларини намойиш этмоқда.
Хусусан, «Securex Uzbekistan-2023» халқаро кўргазмасида Ўзбекистон, Беларусь, Финляндия, Германия, Исроил, Қозоғистон, Россия ва Хитой компаниялари томонидан «ақлли уй» технологиялари, саноатни автоматлаштириш, видеокузатув тизимлари, радиацион назорат ускуналари, ҳужжатлар, банкноталар ва қимматли қоғозларнинг ҳақиқийлигини текшириш учун эксперт маҳсулотлари тақдим этилаёган бўлса, «UzE-TechExpo-2023» халқаро кўргазмаси электротехника ва электроника саноатининг деярли барча соҳаларида янгиликларни намойиш этишда катта майдонга айланмоқда.